19/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 376/2008

Resolución do 15 de setembro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Arteixo (expediente IN407A 376/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171 - A Coruña. Denominación: L. M. T. A., C. T. I., R. B. T. A., Martulo. Situación: Arteixo. Características técnicas: Liña eléctrica de media tensión aérea a 15/20 kV, de 582 m de lonxitude, en condutor LA-56, coa orixe na L. M. T. A. existente a C. T. Morás e final no C. T. proxectado de Martulo, tipo aéreo de 100 kVA, e acoplamento coa R. B. T. de 355 m, en condutor RZ. Concello de Arteixo. Resultan os seguintes feitos: Primeiro. –A petición someteuse a información pública por acordo do 12 de setembro de 2008, da Delegación Provincial, publicada no DOG do 4 de novembro de 2008, no BOP de A Coruña do 28 de outubro de 2008 e no Diario El Ideal Gallego de 17 de outubro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Dona Edith Veronica Nicoleta Ramona Casasas Sanmamed, propietaria do predio n.° 9 e dona Ascension Cami Sanchez Seco, propietaria do predio n.° 11, manifestan que o trazado que se proxecta non se axusta a dereito porque o centro de transformación que se proxecta é en beneficio do núcleo de Martulo, que na súa maior parte pertence a un propietario, que é tamén propietario de numerosos predios na zona, como o 103. Que o núcleo está servido pola liña que discorre pola estrada de Uxes, polo cal a liña que se proxecta, podería seguir perfectamente o trazado da existente dende o punto 7 ata enlazar coa anterior que segue o trazado da estrada. Menciona o artigo 57 da Lei 54/97 e a obrigación de que se instale sobre terreos de uso público ou patrimoniais, polo que non é admisible que se autorice en propiedades particulares. Formulan trazados alternativos (tres propostas), que a Administración debe de examinar, se proceden. Solicitan que se denegue a autorización por non axustarse o trazado ás prescricións legais. Que se lles notifique a resolución que se dite, con sinalamento dos recursos que procedan. Colectivo veciñal de Martulo (Vivek Sbai Ardiaca e outros), manifestan que se dite resolución, que se lles deberá de notificar, que anule o Acordo de 12 de setembro de 2008 da Delegación Provincial da Consellería de Innovación e Industria de A Coruña, así como todos os actos administrativos, todas as resolucións anteriores ditadas neste expediente. Que se proceda solo a reforzar a baixa tensión. Que si se instala a liña de media tensión, se acorde que o trazado discorra polo mesmo lugar por onde van a discorrer as instalacións, acometidas e liñas eléctricas dunha subestación eléctrica que se está proxectando para o parque de actividades económicas de Morás. En segundo lugar, nutra alternativa é a reflectida no documento n.° 7. Unha terceira alternativa é que, si se instala a liña, discorra pola estrada e subterránea, pero non pola estrada que atravesa e discorre polo núcleo de Martulo. Que a liña unido á inmediación do polígono industrial, xerarán un impacto ambiental e farán inadmisible a seguridade e salubridade dos habitantes de Martulo. Concello de Arteixo, na súa alegación manifesta, que é aconsellable que a instalación da liña sexa sometida ao procedemento de avaliación de incidencia ambiental. Que si se instala a liña deberían estudarse outras alternativas para a seu trazado, como por exemplo que a liña discorra pola estrada e subterránea. Examinado o proxecto, se constata que o obxecto da instalación da liña é satisfacer a maior demanda de potencia e a mellora da calidade do servizo de nove clientes. Tendo en conta que en Martulo existen oito casas, non parece crible que a instalación da liña sexa para dar servizo única e exclusivamente ás oito casas de Martulo. A maior demanda de potencia e a mellora da calidade do servizo podería subsanarse reforzando a liña de baixa tensión que discorre por Martulo. Respecto a esta liña de baixa, hai que indicar que os cables encóntranse practicamente rozando o solo, polo que a empresa deberá subsanar estas deficiencias. Aproveitando a construción dunha subestación eléctrica no parque de actividades económicas de Morás, debería discorrer polo mesmo lugar por onde van a ir as acometidas do citado parque. Propón tres alternativas: reforzar a R. B. T. ao núcleo de Martulo. Que a liña parta do futuro parque de actividades, discorrendo pola estrada que conduce a Loureda-Raña-Martulo. Que a liña discorra polo camiño que parte do núcleo A Viña, en Martelo, hacia varios predios, e a partir de aí, discorra polo camiño que atravesa a zona de A Agriña. Don Jesús Capelán Vázquez, propietario do predio n.° 4, en alegacións de datas 12 de novembro de 2008, 26 de novembro de 2008 e 27 de novembro de 2008; colectivo veciñal de Martulo; don Gurjeet Homei Serena, propietario do predio n.° 5; Vivek Sbai Ardiaca, propietario do predio n.° 6; don Eric Javier Cirillo Keeley, propietario do predio n.° 7 e dona Ioana Alina Barbara Elizabeth En Nazeh Del Guayo, alegan que como xa manifestaron no 2005, ante a Consellería, os predios afectados por esta instalación, xa se encontran afectados por unha liña de alta e outra de baixa. Manifestan a súa oposición, debido a súa repercusión medioambiental e sanitaria. Que segundo un informe sueco, considerase que o corredor de seguridade para a L. A. T., debe de ser dun metro por kV. Debería de excluírse a presenza humana nunha franxa de 110 m a cada lado da liña (xunta copia do informe). Coa instalación da nova liña aumentaríase a exposición das persoas ao campo electromagnético, razón pola que se opón á instalación. Dado que se va a realizar o parque de actividades económicas de Morás, en onde faranse novas instalacións eléctricas, solicitase que esta liña discorra polo mesmo lugar. Outra posibilidade é que a liña discorra subterránea, pola estrada. Esta solución empregouse en Uxes, Souto e Freán. Que non recibiron resposta desta Consellería, nin de ningunha outra. Solicitan que se dite resolución, pola que se anule o trazado previsto e se instale unha nova liña de media tensión, que discorra pola estrada e soterrada, pero non pola estrada que atravesa o núcleo de Martulo. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte: Alegacións predios n.° 9 e 11, indica que o trazado paralelo ás estradas da zona, implicaría afectar a outros propietarios, ao ter que gardar distancias regulamentarias ás vías públicas. Que das modificacións propostas non se acredita que a variación non supere o 10% do presuposto da liña (art.161 R. D. 1955/2000 de 1 de decembro). Que o proxecto realizouse conforme o Decreto 3151/68 de 28 de novembro, sen que existan limitacións, nin prohibicións á constitución da servidume. Colectivo veciñal de Martulo (Antonio Capelán Vázquez e outros), manifesta que o trazado paralelo á estrada, implicaría afectar a outros propietarios, dado que é necesario gardar unha separación regulamentaria ás vías públicas cando discorre paralelo a elas. Que o proxecto cumpre co Decreto 3151/68 de 28 de novembro, sen que existan Iimitacións nin prohibicións que impidan a constitución de servidume. Que a modificación do trazado ou enterramento da traza, supón a elaboración dun novo proxecto e non se acredita que o costo non supere o 10%. Alegacións Concello de Arteixo, colectivo veciñal de Martulo, Predios n.° 4, 5, 6, 7 e 8., manifesta que esta instalación eléctrica cumpre con todas as medidas de seguridade que Ile son de aplicación, polo que entende que no supón ningún risco para os habitantes do lugar de Martulo. Que o trazado paralelo á estrada, implicaría afectar a outros propietarios, dado que se debe gardar separacións regulamentarias ás vías públicas, podendo os propietarios manifestarse no mesmo sentido. Que o proxecto realizouse conforme ao Decreto 3151/68 de 28 de novembro, R. T. L. E. A. T, sen que existan nin limitacións, nin prohibicións que impidan o establecemento da servidume. En canto á solicitude de modificación do trazado ou do enterramento da liña, sería necesario elaborar un novo proxecto, non acreditándose que o seu costo non supere o10%. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión proxectada cumpre có indicado no art.57 da Lei 54/97, do Sector Eléctrico, e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden as alegacións formuladas. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulameñtos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 15 de setembro de 2009. Tristana Moraleja Gómez Xefa Territorial da Coruña